
Auctor. 


Diu  haesitans,  quod  thema  e rerum  anatomicarum  copia 
ad  dissertationem  inauguralem  elaborandam  eligerem,  opuscu- 
lum de  nervis  uteri  auctoris  Illuslr.  Rob.  Lee  in  manus 
mihi  incidit  atque  Iere  eodem  tempore  medicus  Lusatus 
Exper.  Lincke , academiae  Dresdensi  amicissimus,  uterum 
feminae  phthisi  exstinctae , 8'  o mense  gravidum  simul  cum 
ovo  ad  theatrum  ejusd.  academiae  anatomicum  transmisit. 
Quum  jam  nervos , quos  R.  Lee  in  utero  maxime  excultos 
viderat,  investigare  ineepissim  ejusque  experimenta  proba- 
turus essem,  lllustr.  E.  H.  Weber  tunc  temporis  Rector 
Magnificus  universitatis  Lips.  atque  Decanus  facultatis  medicae 
theses  pro  examine  baccaiaureatus  elaborandas,  quarum  una 
de  erectione  penis  inscripta  erat,  mihi  exhibuit.  Ad 
hanc  thesem,  quantum  fieri  possit,  accurate  tractandam  multa 
experimenta  et  cadaverum  investigationes  instituerentur,  nc- 
cesse  fuit,  in  quibus  plura  mihi  obveniebant,  quae  senten- 
tiis dictisque  Clarissimorum  anatomicorum  et  physiologo- 
rum  ex  parte  erant  opposita.  Quo  facto  eo  magis  commotus 
sum , illa  experimenta  majori  numero  et  diligentia  instituere, 
quo  utiliora  illa  invenirem. 

Ut  physiologica  probarem,  anatomica  et  strictius  et  laxius 
cum  pene  ipso  cohaerentia,  in  erectionem  autem  influentia, 
investigationibus  reiteratis  subjeci,  in  rebus  describendis  hunc 
ordinem  secutus  sum,  ut  remotas  prius,  quam  res  propius  sitas 
posuerim,  atque  variis  sententiis  enumeratis  meam  addiderim. 
In  physiologicis  theorias  virorum  Celeberrimorum  cum  oppo 
sitis  retuli  atque  ad  finem  theoriam  probabiliorem  exposui. 

Si  hacce  tractatiuncula  doctrina  de  functione  penis  magis, 
quam  hucusque  factum  est,  illustrabitur,  contentus  ero. 


I.  Pars  anatomica. 


§.  1.  Introductio  et  divisio. 

Erectionem  penis  descripturus , hujus  organi'  structurae 
anatomicae  expositionem  accuratiorem  necessariam  existimavi. 
Non  pars,  non  tela  simplex  erectionem  efficit,  sed  plures 
paries,  illae  quidem  compositae,  quarum  species  quaedam 
usque  ad  hunc  diem  nondum  prorsus  in  lucem  sunt  pro- 
tractae. 

Omnes  hae  partes  dividi  possunt : 
in  eas,  quae  peni  sedem  praebent; 
in  eas,  quae  penem  affigunt; 

in  eas,  in  quibus  erectio  excitatur  atque  sustentatur. 

§.  2.  Partes  peni  sedem  praebentes. 

Sedem  praebent  ossa  pelvis  et  quidem  praecipue  ossium 
pubis  symphysis  eorumque  rami  descendentes  et  ossium  ischii 
rami  ascendentes  nec  non  tuberositates.  Hae  omnes  peni 
sunt  substratae,  ut  ejus  crura  in  finibus  suis  fixae  maneant. 

§.  3.  Partes  penem  affigentes. 

Penis  affigitur  tum  ligamentis,  tum  musculis , qui  penem 
et  cum  ossibus  et  cum  partibus  prope  sitis  conjungunt. 

§.  4.  De  ligamentis. 

In  ligamentis  primum  locum  tenet  ligamentum  suspen- 
sorium penis.  Quod  in  symphyseos  ossium  pubis  superficie 

anteriori  constituitur,  tum  e fibris  fasciae  pubicae,  tum  e fibris 
crurum  ligamenti  Poupartii  internorum  decussantium , tela  ela- 
stica intermixtum.  Hoc  ligamentum  e symphysi  in  penis  dorsum 
transit  et  (ibi  quidem,  ubi  crura  corporum  cavernosorum  sub 
ligamento  symphyseos  arcuato  prodierunt)  in  tunicam  albugi- 
neam mutatur.  De  quo  ligamento  jam  Hallerus  *),  Cei.  auctor, 
rectissime  dicit : „penem  utique  sustentat , neque  permittit  de- 
orsum cedere.  Ita  fit,  ut  (penis)  a sanguine  distentus  sursum 
unice  rigeat,  dum  intumescit,  non  deorsum44.  Etenim  fascia 
penis  tumentis  tensa  et  abbreviata  penem  ad  symphysim 
magis  retrahit  atque  in  angulo  acuto  surgentem  sustentat.  — 
Ligamento,  de  quo  modo  diximus , affine  est  atque  telae  cel- 
lulosae ope  annexum  ligamentum  pubourethrale  s.  pubopro- 
staticum medium.  Ab  inferiori  margine  ligamenti  arcuati 
(inferioris,  auctore  111.  Krause ) ortum,  plures  in  laminas  divi- 
ditur atque  per  hiatus  vasa  transmittit.  Spatium  inter  syn- 
chondrosin  et  crura  penis  replet;  descendit  ad  superficiem 
isthmi  urethrae  superiorem  mediam  inde  a bulbo  urethrae 
usque  ad  prostatam  penemque  simul  cum  urethra  ossibus 
affigit.  Idem  ligamentum  propter  formam  triangularem  s. 
semilunarem  ligamentum  triangulare  s.  semilunare  dicitur. 

Hujus  quoque  ligamenti  Hallerus  2)  mentionem  ita  facit : 
„Paucis  verbulis  similem  liceat  cellulosam  telam,  etiam  fir- 
miorum adjicere  et  tensam,  quae  ab  ossis  pubis  dextri  ramo 
ejusque  interno  margine  exit  et  in  eandem  sedem  lateris 
sinistri  se  transversa  immittit  continuo  sub  synchondrosi,  qua 
bulbum  urethrae  excipit.  Id  nonnumquam  carneum  fuit  et 
utique  urethram  hactenus  confirmat,  cujus  bulbo  et  prostatae 
cellulosum  adhaeret/4 

In  hoc  loco  offendunt  „carneum  fuit,  et  utique  cet.,44 
nam  ubi  alium  Halleri 3)  hoc  cum  loco  comparamus : ,, praeter 


*)  Haller,  elementa  physiologiae  corp.  humani  elc.  Ccrn.  1765 
Tom.  VII.  p.  483.  2)  1.  modo  cit.  *)  1.  c.  p.  477. 

cellulosam  aliquam  fibrosamque  telam  urethra  nuda  est, 
■quae  sedes  isthmus  vocatur  elc.a  rerum  commixtio  inesse 
videtur.  Ligamentum  enim  modo  nominatum  bulbo  adhaeret 
et  prostatae,  inter  quos  isthmus  apparet,  qua  propter  et 
huic  isthmo,  cellulosam  et  fibrosam  telam  tenenti,  affixum 
videri  possit.  Haec  tela  autem  cellulosa  et  fibrosa  haud 
rlubie  nihil  est  aliud,  nisi  stratum  musculare  circulare,  quod 
nunc  temporis  describitur  constricloris  urethrae  membrana- 
ceae, permultis  vasis  perforatum  et  quidem  cum  strato  su- 
periori ejusde  mmusculi  conjunctum  et  minori  attentione  liga- 
mentum seu  tela  cellulosa , carni  similis  haberi  potest. 

Ligamenta,  quae  a Krause 4)  ligamenta  puboprostatica 
lateralia  s.  pubovesicalia  lateralia  dicta  sunt,  locum  poste- 
riorem atque  inferiorem  tenent  atque  strenue  huc  non  per- 
tinent. Sed  concludere  possumus,  ab  iis  penem,  quamquam 
indirecta  via,  affigi,  quum  sint  tanquam  continuationes  fasciae 
pelvis,  musculos  obtegentes  et  confirmantes;  quum  sint  con- 
juncta cum  ligamento  puboprostatico  medio;  quum  originem 
ducant  a superficie  posteriori  ramorum  descendentium  ossium 
prope  symphysin  et  transeant  in  prostatae  latera,  quam  cum 
bulbo  et  musculis  illo  loco  conjungunt. 

Restat  ut  de  ligamentis  ischioprostaticis  Muclleri  dicamus, 
quae  inter  musculi  levatoris  ani  partem  anteriorem  et  transver- 
sos musculos  perinaei  a ramo  ossis  ischii  ascendenti  et  a ramo 
ossis  pubis  descendenti  in  prostatae  marginem  anteriorem 
transeunt.  Quae  quidem  jure  huc  referri  possunt,  nam  haec 
ligamenta  vasis  perforata , circulationem  sanguinis  in  pene 
modo  relevare  modo  impedire  vimque  musculorum  confinium, 
qui  penem  ejusque  partes  annexas  confirmant,  augere  possunt. 

§.  5.  De  musculis. 

Quod  attinet  ad  musculos , qui  penem  et  partes  proxi- 
•mas  ossibus  adncclunl  atque  inter  se  jungunt,  musculus 

')  Krause,  Ildh.  der  mensclilicheri  Anatomic.  2te  11.  1S43. 

ischiocavernosus,  ab  aliis  penis  erector,  ab  aliis  sustentator 
dictus,  primum  locum  obtinet.  Is  musculus  brevi  membrana 
tendinea  densioris  texturae  oritur  ex  pariete  interno  et  tube 
rositatis  et  rami  ascendentis  ossis  ischii,  tum  transit  in  muscu- 
lum paene  oblongum,  qui  in  interna  superficie  cruris  penis  mox 
in  tunicam  albugineam  exit,  in  superficie  inferiori  autem  et  ex- 
terna anlrorsum  ascendit  dorsumque  penis  petit.  Quo -facto  al- 
tera parte  in  externo  pariete  corporum  cavernosorum  penis  in 
tunicam  albugineam  se  inserit  prope  crurum  conjunctionem, 
altera  parte  in  aponeurosin  penis  dorsalem  exit,  quae  supra 
venam  dorsalem  extensa  cum  ligamento  suspensorio  est  con- 
juncta. In  hujus  basim  insertiones  quoque  musculorum  ischio 
cavernosorum  abeunt.  Inde  patet , musculum  ex  -dimidia  parte 
penis  crus  circumdare.  Hallerus  5)  de  musculi  ischiocavernosi 
functione  haec  affert:  „videtur  dirigere  corpora  (penis)  cavernosa, 
ut  a pube  recedens  ad  angulum  facilius  se  accommodet,  qui 
ad  vaginam  subeundam  requiritur.  Potest  etiam  corpus  ca- 
vernosum aliquanto  brevius  reddere,  ut  hactenus,  si  aliunde 
sanguine  plenum  fuerit,  turgeat  magis.  Si  hae  carnes  totum 
corpus  cavernosum  amplecterentur,  possent  id  comprimere 
et  sanguinem  antrorsum  versus  glandem  urgere.  Nunc  cum 
ea  parte  tendineae  sint,  nqque  intumescant,  non  possunt, 
nisi  trahere  corpus  cavernosum.  Venas  magnas  penis  mus- 
culi erectores  omnino  comprimere  nequeunt,  neque  ligamen- 
tum suspensorium.  Id  ut  facerent , oporteret  ortos  esse  ab 
osse  pubis  aut  certe  supra  penem.“  Negat  igitur  Cei.  auctor 
musculos  erectores  erectionis  penis  esse  participes  atque 
venas  magnas  comprimere.  Atqui  ubi  respicimus  ad  mus- 
culorum origines,  ad  decursus  obliquos,  ad  insertiones  in 
penis  cruribus,  intelligimus , hos  musculos  non  solum  ad 
penem  erectum  deorsum  retrahendum  atque  in  directione 
aptissima  retinendum  inservire , sed  etiam  erectionem  augere. 


5)  L.  c.  p.  482. 

Comprimuntur  ab  iis  inferiori  ex  parte,  tunica  albuginea  in 
retractionis  statu  maxime  tensa , penis  crura  ad  ossium  pu- 
bis ramos  descendentes,  ideoqne  venae  penis  profundae  in 
exitu  angustiores  redduntur,  deinde  simul  cum  hac  actione 
minuitur  lumen  venae  dorsalis,  quae  ibi  ligamentum  pubo- 
prostaticum medium  penetrat,  fascia  penis  in  transversam 
directionem  tensa.  Atque  sanguis  igitur  impeditur,  ne  eadem 
quantitate,  qua  irrumpit,  penem  deserat.  Quo  facto  Muelleri 
oppositio : venam  dorsalem  in  sulco  absconditam  et  fasciam 
nimis  elasticam  esse  et  flaccidam,  quam  ut  vena  dorsalis 
comprimeretur,  per  se  audiri  non  potest. 

Deinde  musculi  transversi  perinaei  numerandi  sunt,  quos  jam 
Hallerus  °)  dixit  difficiles  musculos  et  multiformes,  ut  aegre  suos 
cum  optimorum  auctorum  descriptionibus  compararet.  Horum 
a 1 1 e r et  quidem  posterior  s.  superficialis  oritur  in  facie  tubero- 
sitatis ossis  ischii  interna  quodammodo  ex  involucro  musculi 
erectoris.  Circumvolvitur  fascia  perinaeli  atque  tela  cellulosa  et 
dilatatus  procedit  ad  conjunctionem  sphincteris  ani  externi  cum 
bulbocavernoso.  Emittit  fasciculos  et  ad  bulboeavernosum  et  ad 
sphincterem  ani  externum  hisque  cum  musculis  intime  cohaeret. 
Media. autem  pars  in  linea  media  cum  sodali  conjuncta  muscu- 
lum tanquam  azygon  efficit.  Musc.  transversus  secundus  in 
profundiori  et  altiori  loco  atque  ante  alterum  collocatus  a ramo 
oss.  ischii  ascendenti  originem  habet  atque  transit  ad  isth- 
mum urethrae  et  ad  m.  acceleratorem , ubi  cum  eodem 
musculo  oppositi  lateris  se  jungit.  Hac  via  a ligamento 
isehioprostatico  obtegitur.  Hunc  musculum  Hallerus  7)  trans- 
versum alterum  Albini  dicit:  ,, eum  hactenus  sodalem  esse 
erectorum,  quod  simile  fere  ex  origine,  etiam  in  porpus 
cavernosum  inseratur.'4  Attamen  hoc  est  corpus  cavernosum 
urethrae,  in  quod  musc.  transversus  inseritur,  dum  erectores 
se  inserunt  in  corpora  cavernosa  penis.  Idem  auctor  hunc 


6)  I.  c.  7J  I.  c.  p.  483. 

musculum  dicit  non  exiguum  esse,  sed  longum  et  gra- 
cilem atque  ob  situs  rationem  visu  difficilem.  Saepissime  autem 
majoris  ambitus  est  neque  vero  gracilis.  Interdum  et  unus 
deest,  vel  decursum  alienatum  persequitur,  quo  facto  relic- 
tus, solito  major,  tanquam  una  musculi  deficientis  vicarius 
ostendere  videtur,  cui  functioni  in  genere  hi  musculi  sint 
destinati.  Exemplum  teneo  in  manibus,  quo  unus  transver- 
sus tantummodo  adest,  eadem  ex  origine  ortus,  atque 
transversus  superficialis.  Is  est  paene  magnitudinis  mediae 
musculi  ischiocavernosi  atque  eadem  via , qua  mm.  ischio- 
cavernosi ascendunt,  ad  marginem  anteriorem  lateralem  museuli 
acceleratoris  se  inserens  assurgit.  Hic  esset  Halleri  sodalis 
erectorum.  Saepius  quoque  m.  transversum  superficialem, 
deficiente  profundo,  vidi  in  latitudinem,  solito  majorem  ex- 
tensum atque  veluti  septum  - verticale , foraminibus  vasa 
tranmittentib.  interceptum,  fossae  perinaei  inservientem.  Auct. 
Hallero  praecipue  m.  superficialis  praeter  intestinum  ultimum 
et  anum  sustinens  et  exprimens,  bulbum  urethrae  urget,  et 
partim  concutit  retrorsumque  ducit,  dum  profundus  urethram 
diducere  videtur.  Cui  sententiae  auctores  huj.  temporis,8) 
qui  decursum  horum  musculorum  normalem  observarunt, 
atque  accuratius  distinxerunt,  ita  consentiunt,  ut  contendant,  a 
musculis  transversis,  sociatim  agentibus,  mus- 
culum acceleratorem  tendi  fixumque  reddi.  Hac 
ex  causa  bulbus  magis  comprimitur  atque  venarum  bulbo- 
urethralium lumina  minuuntur. 

Tertius  musculus  est  m.  transversus  prostatae,  qui  oritur, 
cum  parte  anteriori  musculi  levatoris  conjunctus,  a ramo 
ascendenti  ossium  ischii  atque  ad  prostatae  posteriorem  su- 

8)  e.  g.  111.  Weber  in  Hildebrand’s  Handbuch  der  Anat.  des 
Menschen.  4te  fl.  v.  E.  H.  Weber.  4 Bde.  1830 — 32.  111.  Bock, 
Handb.  der  Anat.  des  Menschen,  1842,  3te  fl.  et  plures  alii,  quos 
et  in  hoc  opusculo  enumeravi,  quos  et  in  novissima  editione 
anatoraiae  Soemmeringii  mvenies. 

perficiem  et  collum  vesicae  urinariae  descendit.  Mune  Cl. 
Winslow  musc.  prostaticum  superiorem  et  Cl.  Albin  9)  com- 
pressorem prostatae  dixerunt  , plerique  vero  anatomici  partem 
levatoris  esse  dicunt.  Cui  sententiae  et  ego  assentio,  quum 
ejus  conjunctio  cum  m.  levatore  intima  cultro  tantummodo 
possit  dirimi.  Ea  pars  prostatam  tendit  atque  ad  symphysim 
quodammodo  attrahit  ideoque  plexum  pubicum  comprimit. 

Quarto  loco  conspicimus  muscul.  pubourelhralem  a Wil- 
son  primum  descriptum,  ab  auctoribus  pluribus  celeberr. 
confirmatum.  Cum  levatore  ani  atque  transverso  prostatae 
maxime  cohaerens,  nascitur  haud  procul  a synchondrosi  oss. 
pubis  a ramo  descendenti.  Absconditur  a ligamento  pubopro- 
statico laterali  et  descendit  retrorsum  et  deorsum  juxta  faciem 
urethrae  lateralem  ad  ejus  inferiorem  faciem  cinguli  instar  non- 
nullis fibris  vesicam  tangens.  Musculus  ille  tenuis  antrorsum 
attolit  urethram  eamque  a basi  et  lateribus  comprimit,  quo  facto 
venarum , plexum  pubicum  conformantium , lumina  minuuntur. 

Quintus  musculus  constrictor-urcthrae  membranaceae,  nu- 
perrime a J.  Mueller  jam  accuratissime  investigatus  et  de  de- 
scriptus, e tribus  stratis  componitur,  quae  tum  isthmum  urethrae 
circumdant,  tum  urethram  loco  defigunt.  Medium  stratum,  perfo- 
ratum permultis  foraminibus  ob  vasa  venosa  ideoque  faciem 
spongiosam  ostendit,  isthmum  annuli  instar  velat  et  inde  muscu- 
lare stratum  circulare  appellatur  atque  a strato  superiori,  quocum 
se  conjungit,  obtegitur.  Stratum  circulare  urethram  praecipue 
constringit,  attamen  simul  cum  hac  contractione  lumina  va- 
sorum inter  fibras  musculares  dispersorum  minuit.  Quo  facto 
circulatio  sanguinis  retardatur.  Stratum  superius,  quod  cum 
circulari  strato  conjunctum  ab  Hallero,  ut  supra  comme- 
moratum, ligamentum  nonnunquam  carneum  esse  referebatur, 
oritur  fasciculis  anterioribus  a ramo  descendenti  ossis  pubis, 
fasciculis  posterioribus  inter  ligamenta  ischioprostatica  atque 


j Hali.  1.  cit.  p.  335. 

transit  a ligamento  arcuato  usque  ad  prostatam  in  planum 
dilatatum  ad  superficiem  urethrae  superiorem,  quo  loco  in 
linea  media  cum  opposito  strato  conjunctum  musculum  im- 
parem constituit.  Ilunc  Krause  1 °)  urethralem  transversum 
appellavit.  Is  musculus  infra  ligamentum  puboprostaticum 
medium  et  plexum  venosum  pubicum  collocatus  cum  musc. 
pubourethrali  cohaeret.  Hoc  stratum  urethram  deorsum 
pellit  atque  a supexdieie  superiori  comprimit. 

Stratum  inferius,  auctore  J.  Mueller,  a m.  transverso  pe- 
rinaei profundo  plane  differt,  auctore  Krause,  nullo  modo  discre- 
pat. Experimentis  a me  institutis  confirmatur  sententia  Krause, 
scilicet  stratum  m.  constrictoris  inferius  cum  m.  transverso 
profundo  unum  idemque  esse  atque  difficillime  sejungi  posse, 
quia  utriusque  origo  in  ramo  ascendenti  oss.  ischii,  decursus  » 
atque  insertio  in  urethram  membranaceam  confluunt.  Hac 
vero  conditione  tantummodo  suspicari  possumus  varios  ad- 
esse musculos,  ubi  singuli  fasciculi  musculi  transversi  pro- 
fundi deviant  a via  normali,  quod  non  ita  raro  fit.  Hi 
videntur  musculum  quasi  sui  generis  constituere,  atque  a 
J.  Mueller  pro  strato  constrictoris  inferiori  describuntur. 

Ilis  eadem  vis  inest,  quae  musculis  transversis  ipsis  inhabi- 
tare solet , nempe  vis  isthmum  et  bulbum  tendendi  et  fixum 
reddendi. 

Restat  m.  bulbocavernosus , qui  ob  praecipuam  functio- 
nem et  urinae  accelerator  et  seminis  ejaculator  nominatur. 

Hic  musculus  constituitur  e duabus  partibus  lateralibus,  qua- 
rum fasciculi  in  mediae  lineae  stria  cellulosa  tenera  oblique 
se  affigunt  atque  musculum  imparem  pinnatum  componunt. 
Oritur  e loco,  quo  bulbus  urethrae  ab  isthmo  initium  capit, 
bulbumque  vaginae  instar  circumdat.  Ad  latus  utrumque  in 
cornu  laterale  exit,  quod  antrorsum  et  extrorsum  inter  cor- 
pus cavernosum  urethrae  et  corpora  cavernosa  penis  in 


10)  1.  c. 

tunicam  albugineam  horum  corporum  innascitur.  Saepe 
autem  in  pene  dissecando  vidi  cornua  conjunctionem  horum 
corporum  transgredi  et  in  latere  tunicae  albugineae  corporis 
cavernosi  penis  inseri.  Parietes  hujus  musculi  directe  cohae- 
rent retrorsum  et  deorsum  cum  mm.  transversis  jam  memo- 
ratis, et  retrorsum  cum  sphinctere  ani  externo.  Hic  autem 
in  margine  posteriori  fibris  cellulosis  densissimis  atque  ten- 
dineis ossi  coccygis  annectitur,  in  margine  anteriori  in  bul- 
bocavernosum  extenditur  et  inseritur,  atque  in  statu  activo 
punctum  firmum  praebet.  M.  bulbocavernosus  praecipue 
urethram  comprimit  et  urinae  particulam  ultimam  ejicit ; pene 
erecto  autem  majorem  vim  exercet  in  bulbum  tumescentem, 
quae  musculorum  affixorum  ope  increscit.  Yenas  puboure- 
thrales  comprimit,  atque  erectioni  succurrit.  Ceterum  'prop- 
terea  erectionem  adauget,  quod  succussionibus  alternis  in 
semine  ejaculando  vehementius,  quam  in  urina  emittenda 
contrahitur  atque  hac  alterna  contractione  sanguinem  veno- 
sum e pene  exiturum  maximam  ad  partem  in  penem  rejicit 
eumque  totum  sanguine  implet. 

§.  6.  Partes , in  quibus  erectio  excitatur  atque  sustentatur. 

In  tertio  capite  partes,  in  quib.  erectio  elicitur  atque 
immediate  sustentatur,  i.  e.  corpora  cavernosa  penis  atque 
urethrae  cum  glande,  quae  penem  s.  membrum  virile  s. 
colem  s.  virgam11)  constituunt,  nobis  sunt  tractanda. 

§.  7.  De  corporibus  cavernosis  penis. 

Corpora  cavernosa  penis  s.  corpora  spongiosa  s.  thalami 
duo  sunt,  quorum  utrumque  ab  initio  obtuse  acuminatum, 
sensim  intumescens,  usque  ad  conjunctionem  penis  crus 
appellatur.  Crura  affiguntur  in  facie  interna  rami  ascenden- 


“)  Plura  verba  cognominata  invenies  m Blancardi  lexico  me- 
dico cet.  ed.  C.  S.  Kuehn,  lio  Vol.  1832. 

tis  ossis  ischii,  ope  telae  cellulosae  et  fibrosae  atque  origine 
tendinea  musculi  ischiocavernosi  obvoluta  assurgunt  atque 
antrorsum  et  introrsum  mediam  totius  corporis  lineam  per- 
pendicularem petunt.  Quo  facto  crura  se  jungunt  infra  liga- 
mentum arcuatum  symphyseos  ossium  pubis,  (cui  auxilio  liga- 
menti puboprostatici  medii  inhaerent)  ante  bulbum  corpor. 
cavernosi  urethrae  atque  supra  urethram  ipsam  angulo  acu- 
tissimo junctaque  praecipue  constituunt  massam  penis,  liga- 
mento suspensorio  in  synchondroseos  pariete  anteriori  affixam. 

Thalami  sunt  corpora  subrotunda,  similia  atque  aequalia. 
In  facie  peripherica  obvelantur  tunica  fibrosa  densissima,  quae 
tunicae  albugineae  s.  propriae  nomen  ducit,  et  tubulos  tan- 
quam  conformat.  Horum  tubulorum  parietes  eo  loco,  quo 
invicem  se  tangunt  atque  premunt,  in  unum  parietem  con- 
texuntur, formant  planum  rectilineum  atque  inter  utrumque 
corpus  cavernosum  penis  abeunt  in  septum,  ab  initio  crassius, 
tunc  tenuius,  nec  integrum,  sed  praecipue  in  extremitate 
anteriori  fissuris  frequentius  interruptum.  Quo  septo  saepius 
interrupto  vasis  venosis  liber  commeatus  a dextro  in  sini- 
strum aperitur.  Forma  totius  penis  igitur  supra  planior  est 
quam  forma  crurum,  mediaque  in  linea  dividitur  levi  sulco 
pro  vasis  sanguinifcris,  infra  autem  terminatur  semicanali 
profundiori  et  latiori  pro  urethra  excipienda.  Apex  corpo- 
rum cavernosorum  conjunctorum  est  obluse  conicus.  Hic 
interdum  exit  in  cartilaginem  quandam  oblongam  atque  com- 
pressam. Quae  ex  tunica  albuginea  solito  magis  condensata 
atque  firmiori  composita,  sustentaculo  osseo  penis  nonnulla- 
rum bestiarum  haud  est  dissimilis,  ita  at  tanquam  ejus  ana- 
logon  sit.12)  Cujus  rei  certior  factus  sum,  ubi  in  pene  prae 
parando  apicem  cartilagineum  inveni.  Oculo  tamen  armato 
a me  investigatum  analogon  nihil  aliud  se  praebuit,  nisi 


12)  Meyer,  de  structura  penis  humani  et  animalium.  Froriep’s 
Notizen , Nr.  883 , .Tahrgg.  1834. 

fibrillas  e tela  conjunctiva  densissime  congregatas  atque  rigi 
ditatem  quandam  prae  se  ferentes. 

§.  8.  De  structura  interna  corporum  cavernosorum  penis. 

E tunica  albuginea  per  corporum  cavernosorum  caveam 
processus  numerosi  plani , septula  fibrosa  appellati  atque 
sceleton  structurae  penis  tanquam  praebentes , penetrant. 
His  septulis  fasciculi  telae  cellulosae  sunt  affixi  atque  trabe- 
culae corporum  cavernosorum  nominantur.  Ii  habent  formam 
laminularum  et  chordarum  auguloso-subrotundarum , colotis 
sunt  subalbidi  vel  pallide  rosacei  atque  plurimis  locis  inter- 
texuntur. Praediti  praeterea  sunt  auct.  Cei.  Valentin  1 3)  fibris 
elasticis  atque  fibrillis  muscularib.  sparsis,  quas  Krause  et 
Mueller  negant,  John  Hunter 14)  telae  erectili  penis  equo- 
rum inesse  contendit.  Hos  et  ego  in  pene  equino,  et  qui- 
dem praesertim  in  ejus  radice  reperi,  in  humano  tamen, 
quamquam  eas  adesse,  Valentin  consentio,  clare  conspicere 
non  potui,  Fibrillae  penis  equini  musculares  formam  oblon- 
gam , sub  finem  acuminatam  habere , medio  intumidas  gra- 
nulisque munitas  esse,  atque  acido  acetico  humectatae 
fibrillas  nucleares  ( Kernfasern ) , quarum  figuram  optimam 
111.  Henle 15)  delineavit,  ostendere,  mihi  sunt  visae.  Inve- 
niuntur in  peripheria  baseos  corporum  penis  cavernosorum  fre- 
quentius, ad  centrum  autem  rarius  gregatae,  earumque  de- 
cursus tum  ad  axim,  tum  ad  apicem  linea  in  obliqua  vergit; 
earum  insertio  est  in  parietibus  sinuum  cavernosorum. 

Patet  igitur  substantiam  horum  corporum  spongiosissimam 
aere  inflato  facile  extendi  posse. 


13)  Mueller,  Archiv  1838.  Ibi.  Valentin,  opinionem  fibras  ad- 
esse muscular.  expressit,  etinWagner,  Handworterb.  der  Physiol. 
5te  Lief.  1842,  hanc  opinionem  confirmavit.  14)  John  Hunter, 
observ.  on  certain  parts  of  the  animal  oeconomy.  Lond.  1786, 
iibersetzl  von  Schaller  1802.  I5)  Henle,  Allgem.  Anat.  1841.  Tab. 
IV.  fig.  3 d. 

§.  9.  De  sinubus  venosis  corporum  cavernosorum. 

In  has  cellulas,  in  centro  corporum  cavernosorum  am- 
pliores, in  peripheria  angustiores  et  densiores,  a trabe- 
culis formatas  descendunt  sitius  venarum,  tantummodo  e 
tunica  vasorum  intima  constituti.  - Ii  pariete  externo  trabe- 
culas et  septula  obvelant,  undique  inter  se  communicant, 
atque  venae  cavernosae  denominantur.  Jam  vero  cellulae 
ipsae  nihil  aliud  nisi  venarum  lumina  continent ; totum  igitur 
corpus  cavernosum  videtur  esse  compositum  e vena  una, 
diversissimo  modo  convoluta,  interrupta  tantum  trabeculis, 
jam  dictis,  in  lumen  prominentibus,  valvulisque  tenerrimis. 
Hujus  venae  rami  complures  anastomotici  et  per  tunicam 
albugineam  venam  penis  dorsalem  petunt,  et  in  venas  pro- 
fundas abeunt  in  parte  penis  posteriori. 

§.  10.  De  Ramificatione  arteriarum  in  corporibus  cavernosis. 

In  trabeculis  ita  exstructis  obvelatisque  decurrunt 
ramuli  arteriae  penis  profundae,  ramulos  e medio  ad  peri- 
pheriam  corporum  cavernosorum  emittentis ; dum  ramuli 
arteriae  penis  dorsalis  rari,  tantummodo  in  peripheria  dis- 
perguntur neque  in  profundum  penetrant.  , 

Horum  ramulorum  decursus  specialis  usque  ad  hoc  tempus 
nondum  prorsus  est  explicatus , sed  ab  auctorib.  dissentienti- 
bus vario  modo  descriptus. 

§.  11.  Sententia  Muelleriana  de  hac  re. 

J.  Mueller l6)  enim,  quem  de  anatomia  et  physiol. 
meritissimum  maximi  aestimo,  ichthyocolla  injecta,  invenit, 
arterias  in  penis  substantia  duplicem  decursum  inter  se  ab- 
errantem sumere.  Arteriarum  decursum  alterum  talem  esse, 
qualem  in  arteriis  capillaribus  nutritiis,  alterum  vero  plane 
differre.  Etenim  ramuli,  J.  Mueller  auctore,' ad  minimam 

16)  In  pluribus  locis  operis  J.  Mueller,  Archiv  fur  Anat.  und 
Physiol.  cet.  aliisque  operibus ; atque  in  Todd  cyclopaedia  ot  anat. 
and  physiol.  vol.  II.  erectile  tissue  by  Dr.  Hart. 

diametrum  nondum  redacti,  e ramo  communi  bi-tri-et  mul- 
tipii-partiti  exeunt  atque  breviori  via  recurvata , hamulis  simi- 
les, abeunt  in  sacculos  prope  ampliores,  quam  ramuli  ipsi, 
ampullulas  quodammodo  s.  diverticula  formantes.  Ramulorum 

indumentum  non  est  venarum  tunica  propria,  sed  genuinae 

* 1 

indolis  et  foraminibus,  quamquam  microscopii  ipsius  auxilio 
non  inventis,  perforatum.  In  statu  erectionis  ex  his,  flaccido 
pene  clausis,  sanguis  plurimus  emanat  in  venas  cellulosas. 
Hae  arteriae , quasi  coecae , in  sinus  venarum  immissae  fere 
eodem  modo  sunt,  quo  anastomoses  vasorum,  in  placentae 
villis , a doctissimo  maxime  venerando  E.  H.  Web(r  detectae, 
attamen  aliam  functionem  exercentes,  reperiuntur;  in  sinus 
venosos  prominent  atque  a Mueller  arteriae  helicinae  sunt 
denominatae.  Arterias  helicinas,  J.  Mueller  demonstravit, 
praecipue  in  pene  humano  et  quidem  facillime  in  parte  po- 
steriori auxilio  microscopii  simplicissimi ; in  radice  penis 
equini,  sed  difficilius ; in  pene  canino  autem  per  totam  substan- 
tiam, attamen  ob  fibras  tendineas  crebrius  corgregatas  difficile 
inventas,  et  probavit  eas  in  erectione  maximi  momenti  esse. 

§.  12.  Sententia  virorum  Clarissimorum  Hyrtl,  Erdl, 
et  Krause. 

Licet  Hyrtl 1:1 ) et  Erdl18).  confirmarint,  has  arterias 
adesse,  atque  Krause  dixerit,  se  arterias  helicinas  (quarum 
in  superficie  pollicis  quadrati  160  circiter  invenisset,)  saepius, 
etiam  apud  pueros  pigmentis  injecisse , idemque  Hyrll  repe- 
tierit, se  in  gallorum  cristis  simile- quiddam  invenisse,  tamen 

alii,  nec  minus  inclyti  anatomici  non  invenerunt. 

/ 

§.  13.  Sententia  Yalentiniana. 

Etenim  Valentin  1 ,J),  acerrimus  auctor  physiologicus,  ob- 


,T)  Ocsler.  Jahrc.  1838.  ,8)  Mueller,  Archiv  1841.  ,0)  Muell. 

Archiv  1838,  und  Wagner.  Handworterbuch  der  Physiologie,  5tc 
Lieferung  1842. 

jecit,  arterias  helicinas  omni  analogo  in  reliquis  corporis 
humani  parlib.  carere,  sed  esse  arlefactas  et  quidem  modo 
dissecando  modo  dilacerando  trabeculas  una  cum  arteriis, 
quae  in  iis  decurrunt.  Deinde  sive  vascula,  in  disse- 
cando pressa,  per  massam  tinctoriam  rejectam  dilatari, 
sectione  peracta  massaeque  portiuncula  expulsa  quodammodo 
in  extremis  partibus  collabi  atque  claviformia  videri ; sive 
partem  vasorum  extremam , massa  orbatam , reflexam,  vaso 
rum  superficiei  agglutinari,  inde,  extremis  partibus  adauctis, 
formam  clavae  oriri.  Pergit,  tales  arterias  helicinas  a se 
ipso  arte  facillime  esse  elicitas;  arteriarum  enim  ramulos, 
inter  se  anastomoticos,  semper  in  centro  parietum  cellularum 
venosarum  decurrere  atque  ante  introitum  in  venas  infundi- 
buliformem  saepissime  maximequC  in  tres  surculos  dilabi, 
quorum  medius  per  venarum  parietem  in  infundibulum  dila- 
tatus abeat,  dum  surculi  laterales  inter  parietes  cum  trabe- 
cularum ramificationibus  decurrere  pergant,  donec  altera 
tripartitio  oriatur.  Ubi  igitur  his  locis  trabeculae  discindun- 
tur, tunc  prope  semper  arterias  helicinas  tres  formari;  inde 
concludit , arterias  helicinas  in  errore  esse  positas. 

Normalis  arteriarum  penis  via,  auctore  Valentin,  est 
spiralis,  extensioni  obsequiosa,  qualem  jam  dudum  satis  no- 
vimus in  arteriis  tubarum  uteri  atque  in  genere  in  arteriis 
omnium  partium,  quae  et  in  breve,  et  in  longum  tempus 
extendi  debent. 

Quod  ad  cristarum  gallorum  investigationem  attinet, 
Valentin  opinatur,  Hyrtl  haud  dubie  praeparata  exsiccata, 
in  quibus  vasa  bulbose  dilatata  conspici  potuissent,  explora- 
tioni subjecisse.  Hos  bulbos  non  esse  fines  arteriarum 
coecos,  sed  eos  a ramificatione  dependere,  atque  e venis 
per  massam  injectoriam  expleri  posse-  Valentin  praeterea 
pergit,  sese  cristas  gallorum  recenter  decapitatorum  non 
injectas  investigasse ; in  his  vasa  spiraliter  decucurrisse. 

§.  14.  Sententia  Henleiana. 

Henle  2 °)  nondum  certior  factus , cui  utriusque  senten- 
tiae assentiret,  vidit  arterias,  utut  Valentin,  inter  venarum 
parietes  cum  trabeculis  consociatas  spiraliformes  esse.  Hic  quo- 
que maxima  diligentia  rei  incumbens,  arterias  reperit  helicinas 
Singulas  cautius  secando,  incautius  autem  secando  frequen- 
tiores,  quia  plures  trabeculae  dilacerabantur.  Attamen  ad 
Valentini  methodum  artificiales  eas  restituere  non  potuit. 
Causam  autem  incrementi  arteriarum  helicinarum  sub  fine 
libri  pretiosissimi  modo  memorati  ita  explicat:  arteriolarum 
involucrum  cellulosum  facilius,  quam  arteriolae  ipsae  extendi 
potest.  Quodque  involucrum,  arteriis  ipsis  divulsis,  dirimi- 
tur atque  se  contrahendo,  parietibus  abbreviatis,  intus  se 
volvit,  itaque  nodulum  quasi  et  thrombum  vasorum  efficit, 
unde  patet,  marginem  sectione  natum  evanescere  atque 
arteriarum  extremas  partes  coecas  esse  videri. 

Quibus  relatis  Henle  neque  huic  neque  illi  experimen- 
tatori  socius  esse  vult;  quamquam  Valentino  magis  quam 
Muellero  assentire  videtur. 

§.  15.  Valentin  sententiam  snam  corfirmat. 

Valentin,  quum  in  repertorio  physiolog.  ana- 
tom.  cet.  1842,  operis  Henleiani : Handb.  der  allgem. 
A n a t o m i e , mentionem  faceret , adnotationem  addidit : se 
in  experimentis,  nuperrime  peractis,  tametsi  ad  aliam  rem 
spectantibus,  arterias  helicinas  esse  artefactas,  denuo  invenisse. 

§.  16.  Descriptio  Berreiana  plexns  vasculosi  erectilis  cor- 
porum cavernosorum  etc. 

Nob.  de  Berres ,21)  Experientiss.  vasorum  injector  eorum- 
que  descriptor,  plexus  vasculosos  erectiles  dividit  in  plexum 

20)  Henle,  Allgemeine  Anatomie,  Lpz.  1841.  ai)  Berres,  Ana- 
tomie  der  mikroscop.  Gebilde  des  Menschcn,  oder  Anat.  partium 
microscopic.  corporis  humani,  Lief.  2 — 3. 


25 


vasculosum  linealem  ereotilem,  uti  in  iride  et  corpore  ciliari ; 
atque  in  plexum  vasculosum  penicilliformem  erectilem  in 
liene , placenta , corporibus  cavernosis.  „In  boc  videntur  plu- 
res  ramuli  ex  uno  vasis  majoris  puncto  procedere  et  in  mi- 
nores modo  dispesci , qui  sub  penicilli  vel  disci  radiati  forma 
absoluto  flexuoso  vel  serpentino  itinere,  pluribusque  anasto- 
mosibus junctis  eo  tendunt,  ut  in. plexum  intermedium  an- 
satum confestim  transeant/4  Hoc  loco  commemorato  Nobilis 
de  Berres  non  aliarum,  arteriarum , atque  et  in  liene  et  in 
placenta  decurrunt,  mentionem  facit. 

§.  17. 

Quomodo  Barkow  de  his  deseruerit,  mihi  ignotum  est, 
quum  ejus  opus  de  retibus  arteriarum  penis  mirabilibus 
nullo  pacto  Dresdae  mihi  contigerit  legere. 

§.  18.  Auctoris  sententia. 

Si  parva  cum  magnis  comparare  liceat,  ego  in  experimentis 
indagatis  arterias  helicinas  in  frustulis  penis  male  injectis  et 
exsiccatis  semper  facillime  reperi  per  totam  substantiam, 
difficilius  vero  in  pene  melius  et  optime  injecto ; licet  eas  in 
hoc  facilius  et  frequentiores  in  venissem,  si  naturales  essent, 
et  frequentiores  inveniri  necesse  esset.  Tum  frustulis  quo- 
que penis  injecti  atque  in  alcohole  conservati  exploratis, 
arteriae  helicinae  facile  conspici  potuerunt,  attamen  earum 
extremitates  lumina  discissa  ostenderunt.  Hoc  in  casu  parie- 
tes arteriarum  alcohole  rigidiores  redditi  atque  impediti  erant, 
ne  dissecti  collaberentur  aut  contraherentur  et  bulbos  for- 
marent. Deinde  arteriae,  auctore  Berres,  cum  massa  resi- 
nosa expletae  nunquam  in  arterias  helicinas  transire  mihi 
visae  sunt.  Itaque  mihi  videntur  hae  arteriae  nihil  aliud 
esse,  nisi  artefactae  modo  injectione  incompleta,  modo  com- 
pleta, ubi,  si  sinus  venosi  lotione  ad  methodum  Muelleri 
purgantur,  ex  arteriis  discissis  quoque  moleculae  massae 

injectae  dirimi  possunt.  Quo  facto  lumina  aperta  evanescunt 
atque  arteriae  coecae  esse  videntur. 

Huic  sententiae  et  Exp.  Guenther,  dilectissimus  praeceptor 
et  amicus , atque  plures  viri  maxime  venerandi,  quibus  prae- 
parata de  hac  re  ostendi,  assentiunt.. 

Praeterea  autem  inveni,  arterias  corporum  penis  caver- 
nosorum massa  injectoria  expletas  in  numerosos  ramulos  divi 
sas  unam  tantum  decursum  ingredi , eodem  fere  modo,  utut 
Valentin  jam  dilucide  ostendit,  quo  vasa  majoris  diametri 
in  fimbriis  tubae  Fallop.  alisque  vespertilionibus , ovariis  et 
quae  iis  sunt  affinia,  decurrunt.  Arteriae  ostendunt  decur- 
sum spiralem,  cujus  gyri  interdum  densius  gregantur,  neque 
ullam  dilatationem  sinuosam  habent.  (Quamquam  hanc  dila 
lationem  sinuosam  Uusclikc  ,22)  vim  arteriarum  helicinarum 
in  erectione  dubitans,  atque,  auctore  Huschke , J,  Muellcr 
nuperrime  pro  arteriis  helicinis  adesse  contendit.)  Arteriae 
subito  evanescentes  in  venas  ipsas  dilatantur  atque  infundi- 
bula modo  longiora , modo  brevissima  ita , ut  vix  animad- 
verti possint,  in  venas  exeuntia  formant.  Hunc  decursum 
praesertim  conspicere  possumus  in  centro  corporum  caver- 
nosorum a ramulis  arteriae  profundae  penis  peractum,  atque 
exortum  ex  decursu  trabecularum,  in  quibus  arteriarum  sur- 
culi ad  venas  penetrant.  Itaque  arteriae  penis  flaccidi  ma- 
gis contortae  ob  trabeculas  tensas ; itaque  arteriae  penis 
juvenis  magis  contortae  ob  majorem  vim  vitalem,  penis  se- 
num longiores  et  rigidiores  ob  contractililatem  minutam  tra- 
becularum atque  ipsarum  arteriarum.  — Hae  arteriae  tan- 
tummodo functioni  penis  propriae  praesunt.  Id  probamus 
cx  earum  decursu,  ex  earum  ambitu  majori  et  aequaliori 
quam  in  arteriis  capillaribus  esse  solet,  ex  introitu  in  sinus 
venosos.  Deinde  ex  eo,  quod,  quum  arteriae  profundae  li- 

22)  Samuel  Tliomas  von  Soemrnering,  Lehrbuch  von  den 
Eingew.  u.  Sinnesorganen  des  inenschl.  Korpers ; umgearbeitet 
von  Iluschke.  1844. 

gaturis  occludantur,  ut  experimenta  Giinthcri 2 3)  et  tlaus- 
manni 24)  docuerunt,  auxilio  arteriarum  dorsalium  et  obtu- 
ratoriarum in  equi  pene  erectio  nulla  oritur.  Denique  ex  eo, 
quod  eodem  modo  rami  arteriae  penis  profundae,  ut  arteriae 
pulmonales  in  statu  embryonali,  minimam  sanguinis  quanti- 
tatem tantum  in  cellulas  venosas  penis  flaccidi  transmittunt; 
atque  utut  arteriae  pulmonales,  tunc  temporis,  ubi  functio  ge- 
nuina incitatur,  plurimum  sanguinem  traducunt. 

Alterum  autem  decursum  invenimus,  ubi  ramuli  arteriae 
dorsalis  tunicam  albugineam  perforantes  telam  spongiosam 
penetrant.  Hae  decursum  minus  spiralem  prae  se  ferunt, 
sed  magis  recta  via  tantummodo  in  peripheria  remanentes,  - 
rete  longiorum  ansarum  formant  atque  in  partes  crassiores 
telae  spongiosae  abeunt.  Arteriae  tali  modo  decurrentes 
analogon  habent  in  arteriis  bronchialibus,  quae  partes  pul- 
monum crassiores  nutriendi  causa  magis  penetrant,  atque  in 
arteriis  hepaticis,  quae  simillimo  modo  in  partes  hepatis 
crassiores  abeunt  atque  ad  hepatis  parenchyma  nutriendum 
et  hoe  in  statu  integro  retinendum  reperiuntur.  Et  hi  ra- 
muli arteriae  dorsalis  sunt  penem  nutrientes. 

§.  19.  De  nervis  corporum  cavernosorum  penis. 

Arterias  ita  descriptas  concomitantur  ramuli  nervorum 
dorsalium  penis  i.  e.  rami  s.  nervi  cavernosi.  Hi  tunicam 
albugineam  perforant  atque  saepius  inter  se  conjuncti,  con- 
stituunt plexum  cavernosum  penis  cum  ramis  nervi  sympa- 
thici, i.  e.  nervis  cavernosis  minorib.  atque  nervo  cavernoso 
majori,  quos  Mueller, 2 5)  Mayer~r')  atque  Krause  27 ) optime 
atque  uberius  descripserunt. 

23J  Guenlher,  Erfahrungen  im  Gebiete  der  Anat.,  Physiologie 
und  Thierarzneikunde,  1837.  8.  24)  Valentin’s  Repert.  Bd.  IV. 

J5)  J.  Mueller,  liber  dic  org.  Nerven  der  erektilen  manni.  Ge- 
schlechtstheile  des  Menschen  und  der  Saugethiere.  Berlin  1837. 
2B)  1.  supra  comm.  I7)  1.  c. 

§.  20.  De  corpore  cavernoso  urethrae. 

Tertium  corpus  cavernosum  est  urethrae  corpus  caver- 
nosum s.  spongiosum  s.  inferius,  quod  urethram,  isthmo  de- 
relicto, in  se  suscipiens  infra  ligamentum  arcuatum  symphy- 
seos  oss.  pubis  inter  penis  crura  antrorsum  et  sursum  as- 
cendit, tunica  albuginea  tenerrima  integraque  obvelatur,  in 
semicanali,  a penis  corporibus  cavernosis  constituto,  affigitur 
atque  trans  apicem  thalamorum  penis  in  glandem  exit. 
Corpus  cavernosum  urethrae  initium  capit  ex  isthmo  ure- 
thrae, (qui  simul  cum  capite  gallinaginis  aeque  ac  corpus 
cavernosum  ipsum  structura  spongiosa  praeditus  in  erectione 
tumet ; praecipue  mihi  caput  gallinaginis  ad  aditum  vesicae 
urinariae  claudendum  tumere  videtur,)  efficit  intumescentiam 
majoris  diametri,  quae  bulbus  corporis  cavernosi  urethrae 
appellatur  atque  a musculis  bulbocavernosis  obtegitur.  Bul- 
bus transit  in  cylindrum  gracilem,  qui  urethram  usque  ad 
glandem  ita  circumdat,  ut  corpus  cavernosum  e parte  infe- 
riori et  partibus  lateralibus  sit  crassius,  quam  e parte  supe- 
riori. Corpus  cavernosum  ultra  apicem  penis  denuo  volu- 
mine crescit,  atque  glandem  s.  balanum  s.  caput  penis  for- 
mat. Ea  retrorsum  sursumque  se  vertit,  circuitum  trium  corpo- 
rum cavernosorum  multo  superat  atque  aggeris  adinstar,  qui 
margine  obtuso  munitur,  circumdat.  Haec  glandis  pars  a 
latere  posteriori  collo  circumdata  est,  et  corona  glandis  de- 
nominatur. Tota  pars  posterior  est  basis  glandis,  quae  re- 
tro excavata  apicem  corporum  cavernosorum  penis  in  se 
suscipit. 

E corona,  brevi  itinere  peracto,  glans,  in  obliqua  basi 
posita  atque  ab  urethra  perforata , in  apicem  brevem  coni- 
cum et  obtusum  abit.  Glandis  paries  inferior  a basi  usque 
ad  orificium  urethrae  externum  praeditus  est  levi  sulco, 
qui  ab  utraque  parte  colliculo  subovali  munitur.  Sulcus 
frenulum  praeputii  excipit. 

Totum  corpus  cavernosum  urethrae  in  limite  inter  cor- 
pora cavernosa  penis  nullo  modo  perforatum  est  nec  sinit 
vasa  communicationem  cum  vasis  penis  inire,  quod  Hallerus, 
Blumenb.,  E.  H.  Weber  etc.  clare  ostenderunt. 

§.  21.  De  structnra  corporis  cavernosi  urethrae. 

Structura  quidem  corporis  cavernosi  urethrae  talis  est, 
qualis  corporum  cavernosorum  penis,  textura  tamen  tenuior. 

Ejus  tunica  albuginea  fibras  tendineas  rariores  in  se 
continet,  bulbum  quidem  totum  superinducit,  medium  corpus 
cavernosum  tantummodo  in  parte  inferiori  et  in  partibus  la- 
teralibus involvit  atque  in  trabeculis  glandis  evanescit.  De- 
inde bulbo  septum  perpendiculare  inest,  de  quo  Hallerus , 
tanquam  haesitans,  enarrat:  „in  bulbo  septum  tenerum  CI. 
viri  statuerunt.“  Cujus  septi  nemo  mentionem  facit,  equi- 
dem ad  hoc  eruendum  plura  praeparata  feci,  quae  me  certo 
certius  docuerunt , bulbum  septo  in  duas  partes  dividi. 
Nuperrimis  temporibus  Husclike , cujus  opus  supra  jam  ci- 
tatum , hac  tractatiuncula  elaborata , accipiebam  atque  ma- 
ximo cum  gaudio  legebam , rectissime  dicit : septum  perfec- 
tum in  corpore  urethrae  cavernoso  puerulorum  inveniri, 
et  necesse  esse , ut  adsit,  quia  in  statu  embryonali  corpus 
cavernosum  urethrae  e partibus  duabus  constituatur.  Id 
autem  in  pueritia  verisimile  evanescere,  ubi  partes  corporis 
cavernosi  substantiam  unam  forment.  Is  Cei.  vir  negat  igitur, 
id  in  bulbo  virorum  inveniri,  quamvis,  bulbo  transverse  dis- 
cisso, facile  conspici  potest.  Denique  in  reliquo  corpore  ca- 
vernoso, septulis  fibrosis  paene  prorsus  deficientibus,  trabe- 
culae formant  rete  densius  et  tenerius,  quam  in  corporibus 
cavernosis  penis;  in  glande  vero  densissimum,  cui  sinus 
venosi  optime  sunt  adaptati. 

§.  22.  De  arteriis  in  corpore  cavernoso  nrethrae. 

Quod  ad  arterias  attinet,  auctore  Mueller 28)  in  bulbo 
tantummodo  sunt  arteriae  helicinae,  cum  reliquis  arteriarum 
surculis  ex  arteriis  bulbourethralibus  ortae ; in  reliquo  autem 
corpore  urethrae  cavernoso  et  in  glande , cujus  arterias 
magna  ex  parte  arteria  dorsalis  penis  emittit,  arteriae  heli- 
cinae nullae  reperiuntur.  Attamen  hae  arteriae  in  corpore 
cavernoso  urethrae  arteriis  corporum  penis  cavernosorum, 
quae  supra  descriptae  sunt,  simillimae  sunt  atque  decursum 
similem  faciunt.  Surculi  enim,  qui  functioni  genuinae  in 
corpore  cavernoso  urethrae  praesunt , ex  arteriis  bulboure- 
thralibus oriuntur  atque  totum  corpus  usque  ad  glandem 
penetrant.  Arteriae  autem,  quae  nutriendi  causa  in  corpore 
urethrae  cavernoso  disperguntur,  ex  arteriadorsali  egressae, 
in  superficie  superiori  corporis  cavernosi  urethrae  ramos  et 
ad  urethram  et  ad  peripheriam  corporis  cavernosi  et  in 
partes  crassiores,  ansas  elongatas  formantes,  emittunt.  Qui- 
bus relatis  omittere  nolumus,  ramos  extremos  arteriae  dor- 
salis penis  frequentiores  atque  majores,  ante  introitum  in 
glandem  in  plurimos  ramos  fissos,  glandem  coronae  instar 
circumdare  atque  tandem  in  ejus  parenchyma  exire,  ut  in 
glande  non  solum  nutritionem  glandis,  sed  etiam  functionem 
erectionis  perficiant. 

§.  23.  De  nervis  corporis  cavernosi  nrethrae  atqne 
glandis. 

Nervi  glandis  sunt  rami  terminales  nervorum  dorsalium, 
qui  in  numerosissimos  surculos  partiti  exeunt  in  papillas  sen- 
sui destinatas.  Hae  papillae  formatae  sunt  e cute , quae 
loco  tunicae  albugineae  glandem  induit  atque  in  orificio 
urethrae  externo  cum  membrana  mucosa  canalis  urethrae 
communicat. 


*«)  I.  cf. 

Reliquum  corpus  cavernpsum  urethrae  tales  nervos 
accipit,  quales  corpora  cavernosa  penis. 

§.  24.  De  compositione  et  forma  penis  externa. 

Ex  his  partibus  componitur  penis.  Ejus  radix  est  pars 
latior  infra  symphysim  pubis  ossibus  annexa;  apex  est  glans; 
dorsum  superficies  superior.  Habet  formam  subrotundam  s. 
triangulo  prismaticam ; tranversc  scissus  praebet  figuram  fabae 
ad  longitudinem  divisae.  Flaccidus  ante  scrotum  medium 
dependet  atque,  auctore  Krause , mediae  mensurae  longitu- 
dinis 4",  latitudinis  altitudinisque  1",  voluminis  cubic.  3";  erectus 
antrorsum  sursumque  angulo  acuto  stat  atque  mensurae  lon- 
gitud.  8",  latitud.  et  altitud;  14  ",  volum.  cubic.  14 ". 

§.  25.  De  truncis  vasorum  et  nervorum  penis. 

In  levi  sulco  dorsi  penis  vasa  atque  nervi  continentur. 
Vasa  sunt  vena  penis  dorsalis  arteriaeque  dorsales.  Sinus 
venosi  enim  s.  venae  cavernosae  glandis  in  duas  vel  plures 
venas  conjuncti  circum  glandis  collum  circumeunt , dorsum 
penis  petunt  venamque  unam,  valvulis  munitam,  dorsalem 
dictam,  constituunt.  Vena  dorsalis  duplex  quidem  interdum 
occurrit,  sed  ob  frequentissimas  anastomoses  impari  venae 
nihilominus  simillima',  medium  sulcum  tenens,  ad  radicem 
penis  decurrit.  Quo  in  decursu  e parte  anteriori  et  media 
cofporis  cavernosi  urethrae  penisque  venas  in  se  excipit, 
tunicam  albugineam  perforantes.  Quo  facto  vena  dorsalis 
aponeurosi  musculorum  ischiocavernosorum  atque  ligamento 
penis  suspensorio  obtecta  per  ligamentum  puboprostaticum 
medium  transmissa,  dividitur  in  duas  venas,  quae  in  plexum 
pubicum  imparem  s.  labyrinthum  Santorini  exeunt.  Plexus 
pubicus  circa  isthmum  urethrae  atque  prostatam  infra  atque 
ad  ligamentum  arcuatum  est  collocatus.  In  hunc  plexum 
adhuc  procedunt  venae  penis  profundae , quae  e venis  ca- 
vernosis plurimis  confluunt,  atque  e pariete  interno  crurum 

penis  prope  ramos  descendentes  ossium  pubis  exeunt.  De- 
inde quoque  in  hunc  plexum  venae  singulae  bulbi  urethrae 
sanguinem  emittunt;  reliquae  autem  venae  bulbi  in  bul- 
bocavernosas  abeunt  et  illico  in  venam  pudendam  commu- 
nem se  aperiunt.  Horum  vasorum  omnium  sanguinem  venae 
hypogastricae  in  se  suscipiunt.  Tunica  cellulosa  s.  externa 
horum  vasorum  faciem  reticularem  habet , microscopio  adhi- 
bito, e fibrillis  telae  elasticae  composita  videtur,  atque  quasi 
prima  elementa  trabecularum  corporum  cavernosarum  osten- 
dit. Haec  structura  praecipue  in  plexu  pudendo  atque  in 
vena  pudenda  conspici  potest. 

Venae  dorsali  respondet  ab  utroque  latere  arteria 
dorsalis,  unicuique  venae  profundae  arteria  profunda,  axim 
corporis  cavernosi  penis  tenens,  venisque  bulbourethralibus 
arteria  bulbourethalis,  in  centro  partis  lateralis  bulbi  de- 
currens, quas  arterias  arteria  pudenda  communis  emittit. 

De  haram  arteriarum  decursa  a via  normali  aberrante. 

Ex  his  vasis  arteriae  dorsales  penis  a via  normali 
saepissime  aberrant  atque  vario  modo  decurrunt  , uti  e.  gr. 
in  quibusdam  praeparatis  musei  anatomici  Drfesdens.  arteriae 
dorsales,  symphysi  pubis  relicta,  extemplo  in  plures  ramos, 
qui  omnes,  surculis  ad  penem  emissis,  glandem  petunt,  di- 
viduntur. 

In  aliis  vasa  socia  diametri  diversae  sunt. 

Interdum  arteriae  in  unam,  quae  solito  magis  dilatata  ad 
utrumque  latus  ramos,  ad  glandem  vergentes,  emittit,  coalitae 
viam  persequuntur. 

' Tandam  arteriae  sociatae,  quamvis  rarius,  inter  se  com- 
municare non  videntur,  quia,  una  arteria  fluido  injicjbili 
repleta,  altera  vacua  remanet,  quod  docuerunt  experimenta 
Erdl 29)  a me  quoque  instituta. 


J9)  Muell.  Archiv  1840. 

Vasa  lymphatica,  de  quibus  Mascagni,  Panizza  et 
Fghmann  accuratissimas  investigationes  nec  non  descripti- 
ones nobis  tradiderunt,  penem  circumdantia,  in  glandes  in- 
guinales hypogastricasque  abeunt. 

Truncus  multifidus  nervulorum  corporum  cavernosorum 
et  inter  se  et  cum  plexu  cavernoso,  praecipue  cum  nervo 
cavernoso  majori  cohaerentium,  est  nervus  dorsalis  penis  s. 
pudendus  superior  s.  externus,  e nervo  pudendo  communi 
ortus.  Is  sequitur  arteriam  dorsalem  ejusque  ramos  ipsos 
circumcingit;  arteriam  bulbucavernosam  vero  nervuli  nervi 
perinaei  comitantur.  Praeterea  e nervo  sympathico  et  qui- 
dem ex  anteriori  parte  plexuum  hypogastricorum  inferiorum 
oritur  plexus  cavernosus  penis  cum  prostatico  plexu  con- 
junctus et  penetrat  infra  plexum  venosum  pudendum  atque 
ligamentum  arcuatum  per  ligamentum  puboprostaticum  me- 
dium musculumque  urethralem  transversum  et  radicem  penis 
assequitur.  Quo  facto  ejus  rami,  coloris  cinereo  flavi,  qui 
nervi  cavernosi  minores  dicuntur,  illico  in  crura  penis  dis- 
perguntur. Nervus  autem  cavernosus  major  dexter  et  si- 
nister progreditur  in  sulco  dorsi  penis  cum  nervo  dorsali, 
quocum  multis  anastomosibus  se  conjungit,  et  abit  in  corpora 
penis  et  urethrae  cavernosa. 

§.  26  De  penis  integumentis. 

Partes  hucusque  relatae,  penem  constituentes,  obtegun- 
tur inde  a radice  usque  ad  glandem  a fascia  penis  fibroso- 
cellulosa  et  laxa,  quae  cum  tunica  dartos  et  fasciis  perinaei, 
pubis  inguinumque  cohaeret.  Fasciam  autem  ipsam  invol- 
vunt tenera  atque  laxa  integumenta  communia,  expertia  qui- 
dem panniculi  adiposi  capillorumque,  multis  tamen  cryptis 
sebaceis  instructa.  Haec  trans  glandem  progrediuntur,  tunc 
usque  ad  collum  glandis  revolvuntur  ita,  ut  glandem  vaginae 
instar  obvelent  atque  forment  praeputium,  quod  per  duplica 

turam  laminae  internae,  frenulum  praeputii  dictam,  sulco  pa- 
rietis glandis  inferioris  longitudinali  insitum  est.  Praeputii 
lamina  interna,  membranae  mucosae  similis,  transit  in  collum 
glandis,  permultis  cryptis  mucosis  (s.  cryptis  praeputialibus 
s.  glandulis  odoriferis  s.  Tysonianis)  smegmam  secernentibus 
praeditum,  glandemque  usque  ad  orificium  urethrae  exter- 
rum  superinduit. 


Functio  penis  tali  modo  descripti  est  erectio,  qua  con- 
ditione penis  flacciditatem  amittit,  ab  omni  parte  tumet,  atque, 
volumine  maxime  adaucto,  rigidus  e statu  pensili  in  statum 
erectum  oblique  antrorsum  directum  cruribus  suis  consen- 
taneum transit.  Hinc  fit,  ut  tunicae  omnes  extendantur,  ut 
lamina  utraque  praeputii  retracti,  glande  nuda  relicta,  mu- 
tetur in  planum  rectilineum , penem  strenpe  involvens , ut 
tunicae  albugineae  lubuliformes  a musculis  ischiocavernosis 
retrahantur  earumque  sinus  sanguine  ad  gradum  supremum 
expleti  turgeant.  Quo  in  processu  penis  rubescit,  ejusque 
calor  augetur. 


Quomodo  hic  actus  efficiatur,  et  his  temporibus  non- 
dum satis  cognitum  est.  Erectionis  causam  esse  positam  in 
quantitate  sanguinis  in  pene  adaucta , omnes  anatomici  et 
physiologi  concedunt;  de  ratione  vero,  qua  sanguinis  quan- 
titas in  pene  accumuletur,  variae  sunt  opiniones.  Videamus 
celeberrimorum  virorum  de  hac  re  scripta. 


II.  Pars  physiologira. 


27.  De  processu  erectionis  penis. 


§.  28.  De  cansa  erectionis  proxima. 

§.  29.  De  variis  theoriis  de  hac  re. 

Haller30)  cum  pluribus  auctoribus  autiquioribus  et  cum 
eo  aequalibus,  definitione  edita: 

„nomen  erectionis  incremento  in  volumine  penis,  quod  in 
homine  a conjuncta  trium  corporum  cavernosorum  disten- 
tione proveniat,  imponi', “ dicit:  „non  est  facile  dictu,  quae 
causae  sint  ejus  distentionis"  atque  pluribus  causis  allatis 
pergit:  „penem  ab  effuso  sanguine  turgere,  erectionem  per 
compressas  venas  ope  musculorum  non  oriri , quum  musculi 
ipsi  eorumque  situs  vi  compressionis  necessariae  non  respon- 
deant; se  habere  pro  certo,  totum  phaenomenon  pendere 
a sanguine  majori  copia  adfluente,  quam  redeunte.  Id  ner- 
vorum potestati  esse  subjectum.41 

Eandem  sententiam  111.  Blumenbach 3 expressit,  ait 
.enim:  „ ita  autem  constructo  virili  membro  erectionis  contigit 
facultas,  ut  nempe  vehementer  aucta  et  accelerata  sanguinis 
in  corpora  cavernosa  impetuosa  congestione  et  effusione  (nam 
haec  nisi  unica,  saltem  prima  et  princeps  erectionis  causa 
efficiens  esse  videtur,)  turgeat  et  obrigescat,  situmque  mutat, 
postea  vero  resorbto  iterum  superfluo  sanguine  denuo  de- 
tumescat et  collabatur;  unde  flacciditas  penis." 

John  Hnnter,32)  quem  jam 'vidimus  ex  analogia  telae 
ereelilis  penis  equorum  cum  fibris  muscularibus  praeditae 
contendisse  et  telae  erectili  hominum  fibras  musculares  inesse, 
dicit,  „erectionem  ex  impedito  sanguinis  e sinubus  venosis 
refluxu  gigni." 

E.  H.  Weher 3 3)  affirmat  quidem  in  erectione  venarum 
retia  magna  penis  sanguine  impleri,  addit  tamen:  ,, quae 
causa  sanguinis  accumulandi  atque  retinendi  sit,  num  vasa 
sanguinem  reducentia  lumine  diminuantur,  an  venae  implen 
dae,  vi  activa,  turgore  vitali  Ilebenstreitii , expansae  dila- 

30)  I.  c.  3I)  Blumenb.  instiiut.  physiol.  §.  26.  1787.  32)  I.  coni- 
memor.  33)  1.  c. 

tentur,  incertum  esse."  Quum  vero  is  vir  eodam  loco  telam 
erectilem  iis  adnumeret,  in  quas  animus  vim  exercet  et  quae 
congestionibus  saepissime  afficiuntur,  i.  e.  musculis,  corio, 
telae  mucosae  et  glandulis,  videmus  erectionem  ab  auctore 
congestionis  adinstar  habitam  esse. 

Nonnulli  auctores  Gallici:  111.  Chaussier,  Adelon3i)  dicunt 
sanguinis  affluxum  in  erectione  non  esse  primariam,  sed 
telae  expansionem  spontaneam  prius  oriri,  quam  affluxum, 
qui  illam  sequatur,"  Noster  Cl.  Siieglitz  ,35)  ejusdem  quidem 
opinionis,  arbitratur  tamen  „truncos  venarum  contractione 
fortasse  posse  claudi." 

J.  M ueller,36)  cui  omnia  relata  rem  erectionis  non 
sufficientur  illustrare  viderentur,  alias  erectionis  causas  in- 
vestigavit, quae  se  in  arteriis  helicinis  reperisse  credebat. 
Dicit  enim:  arterias  helicinas,  tantummodo  in  erectionis 
statu  repletas,  emittere  per  foramina  insensibilia  sanguinem 
celerrime  et  profusius  in  venarum  sinus.  Affluxum  sanguinis 
in  arterias  helicinas  adauctum  haud  dubie  dependere  a ner- 
vis medullae  spinalis,  atque  erectionem  ipsam  praecipue 
positam  esse  in  nervi  sympathici  actione,  quae  e causis  va- 
riis, agentibus  et  in  nervos  penis  dorsales,  et  recta  via  in 
medullam  spinalem  et  in  cerebrum,  sit  elicita.  Eam  autem 
augeri  lumine  diminuto  vasorum  reducentium,  quae  musculis 
ischiocavernosis  contractis , contrahantur. 

Auctore  Krause,31)  penis  tumet,  adaucta  accumulatione 
sanguinis  venarum  cavernosorum,  in  quas  arteriae  helicinae 
verisimiliter  majorem  sanguinis  quantitatem  effundunt;  prae- 
cipue vero  propterea  quod,  compressis  venis  partis  poste- 
rioris corporum  cavernosorum  earumque  truncis,  e pene 
exitus  venosi  sanguinis  impeditur.  Etenim  musculi  ischio- 


34)  J.  Muell.  Physiol.  Edit.  1S38.  3J)  Siieglitz,  pathol.  Unter 
suchung.  in  J.  Mucii.  Physiol.  Bd.  t.  1838.  *6)  Muell.  Archiv  1834. 

Pliys.  I.  Bd.  1838.  37)  1.  c. 

cavernosi  radicem  penis  retrahunt,  crura  abbreviant,  com- 
primunt atque  erga  ramos  descendentes  ossium  pubis  appel- 
lunt; fasciam  dorsalem  tendunt  ideoque  venam  dorsalem 
minuunt.  Simul  musculi  bulbocavernosi  venas  bulboure- 
thrales comprimunt. 

Quamquam  Exc.  R.  Wagner  38)  erectionem  ex  intumes- 
centia corporum  cavernosorum  per  sanguinis  impetum  magis 
adauctam  derivat,  tamen  haesitat,  cui  potentiae  hoc  phae- 
nomenon adseribat,  num  arteriis  helicinis  Muelleri,  quas 
itaque  adesse  consentit,  an  tantum  venarum  impletioni. 

Henle39 ) de  erectione,  specie  congestionis  quadam, 
cujus  causa  proxima  paralysis  vasorum  capillarium  sit,  ita 
disserit:  laxis  tunicis  vascularibus  in  vasis  cavernosis  transi- 
tus sanguinis  ex  arteriis  in  venas  nimis  acceleratur,  tuin 
propter  extensionem  cellularum  venosarum,  tum  propter 
frictionem  sanguinis  in  arteriis  relaxatis  diminutam,  fortasse 
etiam  propter  sanguinis  serum  ex  arteriolis  in  sinus  vena- 
rum exsudans.  Qui  processus  sanguinis  circulationem  ab- 
breviat. Praeterea  idem  auctor  contendit , truncos  venarum, 
sanguinem  e pene  emittentes,  ad  erectionem  perficiendam, 
lumine  diminui  vel  adeo  occludi,  sive  vi  externa  sine  vena- 
rum contractione  activa. 

Iluschke 4 °)  contendit,  causam,  penem  sanguine  im- 
plendi, ut  . erigatur,  non  esse  positam  in  arteriarum  intumes- 
centia neque  in  quantitate  sanguinis  arteriosi,  ad  penem 
adducti,  absolute  majori,  sed  penem  erigi  propterea  quod 
sanguis  arteriosus  in  venis  cavernosis  corporum  cavernoso- 
rum accumuletur  et  retineatur.  Incertum  autem  esse,  num 
venae  ad  majorem  sanguinis  quantitatem  in  se  suscipien 
dam  dilatentur  an  vel  via  breviori,  quam  solent,  sanguine  im 


3S)  R.  Wagner,  Lehrb.  der  spec.  Physiol.  2te  fi.  1S43.  39)  1. 
supra  cit.  10)  1.  supra  c. 

pleantur,  vel  truncis  venosis  compressis,  impediantur,  ne 
sanguinem  amittant. 

Tandem  Valeniin,il)  qui  arterias  helicinas  adesse  pror- 
sus negat,  Cl.  Tiedemanno 4 2)  aliisque  auctoribus  assentif. 
Dicit  enim,  sanguinem  in  venarum  sinubus  semper  inveniri 
in  statu  penis  et  flaccido  et  erecto,  quamquam  quantitate 
alterata.  Sanguinem  ergo  e vasis  arteriarum  penis  capilla- 
ribus uno  tenore  in  vasa  venosa  penis  abire;  unam  tantum- 
modo arteriarum  speciem  adesse,  atque  in  erectione  agere, 
influente  nervorum  systemate  aliisque  causis,  quae  ex  parte 
a nervis  dependeant  , quantitatem  sanguinis  adauctam  ejus- 
que  circulationem  retardatam.  Causae,  auctore  Vatenlin 
'diversi  sunt  generis,  etenim: 

Primo  loco  cernitur  momentum  legibus  physicis  solum- 
modo adscriptum,  in  statu,  et  flaccido  et  erecto  activum,  quo 
sanguis  e vasis  capillaribus  in  venas  cavernosas  effusus, 
tardius  currit  ad  legem  tubulorum  communicantium  diametri 
variae.  Quid  mirum,  sanguinem  jam  in  sinubus  penis  flac- 
cidi aequali  modo  dispersum , in  statu  erecto , quamquam 
impetu  accelerato  in  venas  transmissum,  tamen  lentius  de- 
currere, quam  aliter  fieri  solet,  atque  in  cellulas  aequali 
modo  emanare  easque  extendere. 

Tum  videmus  momenta  physica  viribus  vitalibus  potius 
adscripta  esse,  uti  e.  g.  diminutionem  luminum  venarum 
emissariarum.  Attamen  ea,  ,ne  venae  cavernosae  affluxu 
sanguinis  profusioni  dilacerentur,  non  plane  occluduntur. 
Quo  facio  cellulae  tantummodo  usque  ad  terminum  quendam 
dilatantur,  quem,  erectione  peracta,  atque  venis  emittentibus 
relaxatis,  celerrime  relinquunt. 

Deinde  fasciculi  tendinei,  fibris  muscularibus  activis 
obsequiosi  in  cellulis  explendis  extenduntur,  cellulasque  am- 
plificant , ita  ut  solito  major  sanguinis  quantitas  suscipi  possit 


41)  Muell.  Archiv  1838.  42)  Meckefs  Archiv , Bd.  2. 

Denique  fibrae  musculares , quae  fasciculis  tendineis 
oblique  insertae  atque  divergentes  ad  parietes  venarum  ex- 
ternos transeunt,  sub  nervorum  actione,  erectione  elicita, 
abbreviantur  et  cellularum  parietes  attrahunt.  Quo  facto 
cellulae,  ut  quantitas  sanguinis  major  intussuscipiatur,  admo- 
dum dilatantur.  Erectione  peracta,  nervi  vim  in  musculos  agen- 
tem perdunt,  musculi  defatigati  elongantur  atque  fibrarum  ten- 
dinearum contractilitas  excitatur.  Quae  res  efficit,  ut  sanguis 
impetu  vehemenliori  e cellulis  in  venarum  truncos  expellatur 
penisque  celerrime  flaccidus  reddatur. 

§.  30.  De  theoria  prae  ceteris  probabili  atque  reliquarum 
reftitatione. 

Quae  quum  theoriae  virorum  celeberrimorum  de  erec- 
tione penis  inter  se  valde  differant,  quaeritur,  num  ulla  ex 
iis  naturae  sit  consentanea,  annon,  et  quae  naturae  magis 
adaptata  videatur  ? 

Omnes  igitur  anatomici,  utut  jam  prius  monitum , in  eo, 
quod  sinus  penis  cavernosi  in  statu  erecto  sanguine  replen- 
tur, plane  consentiunt.  Hunc  in  finem  Hallerus  cum  pluribus 
e.  g.  Boerhave,  Duvernoy , Ruysch,  Graaf  etc.  (quamquam 
111.  Vesalius* 3)  jam  prioribus  temporibus  corpora  cavernosa 
rectius,  H allero  aliisque  descripserat)  cellulas  genuinas  ad 
replendum  destinatas  esse  opinatus  est,  posteri  autem  ana- 
tomici, ab  ingeniosiss.  Cuvier**)  et  Tiedemann 4 5)  incitati 
usque  ad  nostra  tempora  venas  ipsas  in  sinus  dilatatas  esse 
majori  veritate  contenderunt.  At  hi  sinus , quomodo  replean- 
tur, de  eo  variae  sunt  sententiae,  etenim: 

Alii  ut  Chaussier,  Adelon  et  nost.  Slieglitz,  qui  prae- 
terea sanguinem  mechanice  retineri  putat,  arbitrantur,  venis 
cavernosis  vim  expansivam , quae  eas  ipsas  dilatet  et  san- 

*3)  Vesal.  de  corp.  hum.  fabrica  lib.  V et  XIV.  14)  Cuvier, 

vergi.  Anat.  libers.  Bd,  IV.  ts.)  1,  c. 

guinem  irruentem  attrahat,  inesse.  Attamen  nullum  aliud 
organon  novimus,  in  quo  simile  phaenomenon  cerni  possit. 
Natura  autem  phaenomena  atque  processus  omnes  et  sine 
ulla  mutatione,  et  mutatos,  tunc  tamen  similes,  aliis  in  locis 
repetit,  nec  sinit,  processum  quendam  unquam  unice  vel 
semel  tantummodo  oriri.  Itaque  expansio  sinuum  venosorum 
spontanea  prorsus  hypothetica  est  censenda.  Stieglitz  hanc 
oppositionem  jam  sensit,  quamobrem  aliam  causam  adhuc 
quaesivit,  quae  praeter  dilatationem  spontaneam  erectionem 
sustentet.  Is  experimentis  aliorum  auctor,  inductus  (ut  haec 
theoria  probabilior  fiat)  arbitratus  est,  truncos  venarum 
contractione  claudi  reditumque  sanguinis  e pene  mechanice 
impedire.  De  quo  nunc  videamus. 

Alii,  ut  J.  Hunler,  erectionem  tantummodo  reditui  sanguinis 
ad  circulationem  universalem  intercepto  tribuunt.  Perfecta 
tamen  circulationis  interceptio  dilacerationes  sinuum  procre- 
aret, atque  e venarum  structura  et  situ  demonstrari  non  po- 
test; imperfecta  autem  sine  ullo  alio  auxilio  erectionem  eli- 
cere nequit,  itaque  et  haec  theoria  naturae  non  consentit. 

Alii,  ut  J.  Mueller,  Krause  (qui  tamen  lumen  venarum 
diminutum  magni  momenti  esse  praeterea  statuit,  dum  J. 
Mueller  id  minoris  ducit)  atque  quadam  cum  restrictione  R. 
Wagncr,  contendunt,  arterias  genuinas  (helicinas)  adesse, 
quae  in  erectionis  statu  solummodo  vitam  spontaneam  prae 
se  ferentes  sinus  cavernosos  sanguine  repleant.  Arteriae 
helicinae  tamen  nondum  satis  sunt  erutae,  imo  necesse 
est  eas,  ut  supra  demonstratum  est,  negari,  unde  et  haec 
theoria  probari  non  potest. 

Ponamus  autem,  arterias  helicinas  esse  naturales: 

1.)  primo  loco  ad  erectionem  eliciendam  rarius  in  pene 

Hanc  oppositionem : arterias  helicinas  in  erectione  non  esse 
necessarias  Mueller  ipse,  auct.  Husclike ,46)  nuperrime  concessit 
atque  theoriae  in  his  arteriis  positae  quodammodo  valedixit. 

46)  1.  supra  commemor. 

dispersae  sunt  et  quantitatem  minorem  luminibus  invisibilibus 
adducunt,  quam  ut  venae  cavernosae  brevi  repleantur. 

2. )  Tum  praesertim  in  radice  penis  et  bulbo  inveniuntur, 
quos  sanguine  implere  possunt;  tamen  et  apex  et  reliqua 
penis  pars,  ubi  nullae  vel  rarissimae  sunt,  fere  uno  tenore 
cum  radice  repletur. 

3. )  Deinde  in  erectione  increscente,  septulis  tendineis 
tensis,  trunculi  arteriarum  helicinarum  tendantur,  necesse 
est.  Quo  facto  arteriae  helicinae  a trunculis  in  septula  re- 
trahuntur, abbreviantur,  ex  his  sanguinis  missio  in  venas 
quum  termini  bulbosi  premantur,  intercipitur  atque  erectio, 
perfecta  elici  non  potest. 

Alii  tandem,  ut  Valent.,  Henle,  Weber,  Ticdemann  sine 
ulla  ambiguitate  probant,  erectionem  esse  congestionis  speciem, 
qualis  in  telis,  animi  imperio  subjectis,  interdum  conspicia- 
tur,  lumine  venarum  emittentium  diminuto.  Majorem  igitur 
arteriolarum  capillarium  energiam  atque  quasdam  venarum 
cavernosarum  modificationes  (e.  g.  diminutum  venarum  ex- 
euntium  lumen)  hunc  processum  normalem  reddere  et  sus. 
tentare. 

Huic  theoriae,  quamquam  nonnullis  restrictionibus  modi- 
ficatae, ego  assenlior,  si  quidem,  quae  de  ea  cogito,  licet 
exprimere.  Etenim  persuasum  mihi  est,  omnibus  rebus  ana- 
tomicis supra  commemoratis  bene 'perpensis,  erectionem  prae- 
sertim oriri  non  solum  ex  aftluxu  sanguinis  adaucto  in  arte- 
riolis ramulosissimis,  sed  etiam  e reditu  sanguinis  per  venas 
emissarias  impedito. 

Affluxus  autem  sanguinis  ad  arteriolas  penis  eo  promo- 
veri potest. 

Primum  quod  trunciart  eriarum  penis  sc.  arteria  pudenda 
communis  inde  a tuberositate  ossis  ischii  usque  , ad  ramifica- 
tionem  et  introitum  in  penem  ope  fasciae  ano  -perinaealis  ad- 
modum tensae  tuentur,  ne  a partibus  adjacentibus  comprimantur. 

Deinde  quod  et  arteria  profunda  penis  et  arteria  bulbo- 

cavernosa  (quae  functioni  propriae  praesunt)  mediam  lineam 
corporum  cavernosorum  usque  ad  glandem , ramos  ad  peri- 
pheriam  emittentes,  tenent.  In  centro  vero  tela  spongiosa 
rarior  quam  in  peripheria  est;  quo  fit,  ut  truncus  arteriola- 
rum ab  hac  nullo  modo  comprimatur. 

Tum  quod  arteria  penis  dorsalis , cujus  rami  et  in  genere 
ad  penem  nutriendum,  et  in  specie  ad  glandem  erigendam 
destinati  esse  videntur,  plurimos  atque  ampliores  ramos  ad 
glandem  emittit.  Quamvis  eo  quodammodo  in  erectionis 
statu  simul  cum  vena  dorsali  comprimatur,  rami  tamen  nume- 
rosi et  magni  in  glandem  penetrant,  ita  ut  et  partialis  com- 
pressio, quae  in  compressione 'venae  dorsalis  in  arteriam 
dorsalem  quoque  efficitur , superetur  et  glans  erectione  per- 
fectissima gaudere  possit.  Reliqui  rami,  in  peripheria  totius 
penis  dispersi,  utut  jam  monitum,  ad  erectionem  nihil  affe- 
runt, quamobrem  nil  interest,  an  solito  plus  vel  minus 
sanguinis  ad  breve  tempus  in  se  contineant. 

Denique  quod  tunicae  arteriarum  atque  a rteriolarum  den- 
siores et  elasticiores , quam  venarum  tunicae,  compressioni 
resistunt,  imo  vero  ob  elasticitalem  expanduntur,  si  sanguis 
majori  quantitate  affluit.  His  ex  momentis,  modo  relatis, 
conspicimus , sanguinem  ateriosum , causis  infra  commemo- 
randis influentibus,  sine  ullo  impedimento  solito  majori  quan- 
titate ad  et  in  penem  irruere  posse.  Quo  facto  congestio 
activa,  prima  pars  erectionis  oritur.  Attamen  sanguis  in 
arteriis  ipsis,  penem  penetrantibus,  erectionem  perfectam  et' 
proprie  sic  dictam,  elicere  nullo  modo  potest,  quum  eae, 
quamquam  frequentissimae , tamen  diametrum  angustam  et 
aequa  lem , non  sinuosam  habeant , atque  ad  finem  quendam 
tantummodo  extendi  possint. 

Itaque  venae  sinuosae,  amplae  atque  impetui  obsequi- 
osae adsint,  necesse  est. 

In  has  *)  sanguis  ex  arteriis  modo  memoratis  facile  undi- 
que irrumpit,  aequali  modo  diffusus,  eas  celerrime  implet 
penemque  tumidum  facit. 

Is  autem  status  brevissime  remanet,  nisi  sanguis  in  cellulis 
venosis  retineri  potest.  Hunc  in  finem  conditiohes  anatomicae 
inveniuntur,  quae  sanguinis  exitum  e venis  difficiliorem  reddunt 
atque  impediunt. 

Primo  loco  sanguinis  refluxus  impeditur  contractione 
musculorum  ischiocavernosorum,  qui  crura  penis,  quod 
Krause  erga  Haller  dilucide  demonstravit,  in  ramos  ossium 
pubis  descendentes  premunt,  itaque  lumen  venarum  profun- 
darum comprimunt,  fasciam  quoque  penis  dorsalem  extendunt 
atque  venae  dorsalis  lumen  minuunt. 

Refluxum  impediunt  musculi  bulbocavernosi.  qui,  bulbo 
urethrae  tumente,  maxime  activi  se  contrahunt  et  venas  bul- 
bocavernosas  solito  angustiores  reddunt. 

In  refluxu  impediendo  activi  sunt  musculi , qui  aeque  ac 
musculus  bulbocavernosus  in  seminis  ejaculatione  aliisque 
functionibus  agunt,  sc.  musc.  transversi  perinaei,  constrictor 
isthmi  urethrae,  transversus  prostatae  atque  pubo  urethrales. 

Hi  enim  et  in  hoc  actu  ipso  (seminis  ejaculatione)  con- 
tractione rhythmica  sanguinem,  fugae  cupidum-,  in  penem 
denuo  rejiciunt,  plexum  pudendum  comprimunt,  sanguinis 
effluxum  retardant  atque  erectionem  ad  gradum  supremum 
cogunt. 

Deinde  in  venis  plexus  pubici  ipsis,  quarum  tunica 
externa,  multis  atque  densis  fibris  elasticis  intertexitur,  im- 
pedimentum inest,  quo  sanguinis  effluxus  et  circulatio  retar- 
datur. Hae  fibrae  tum  in  genere  jam  abbreviatae  sunt,  ita  ut 
tunica  intima  venarum  valvulosa'  propellatur  flexuosaque  nas- 
catur, quo  fit,  ut  sanguis  stagnetur;  tum  in  statu  erectionis 


*)  (Quarum  arteriarum  diametri  Vi  — TS/,/  auctore  Cl.  B er  res 
tenent,  utut  mihi  videtur  in  statu  erectionis  vel  massa  impletae.J 

solito  magis  contrahuntur  atque  ita  lumen  venarum  plexus 
pubici  diminuunt.*) 

Reditus  autem  sanguinis  e pene  omnibus  his  causis  pror- 
sus non  intercipitur,  neque  prorsus  intercipiendus  est,  partim 
ne  sanguis,  nimia  quantitate  appulsus  et  retentus  cellulas 
venosas  dilaceret,  partim  ut  is  in  erectionis  statu  propter 
processum  vitalem  acceleratum  citius  depravatus  et  abeat  et 
ab  receuter  impulso  mox  restituatur. 

Tum  fibrillae  musculares,  quae  imprimis  in  radice  collo- 
catae sunt,  erectionem  promovent;  attamen  de  ratione,  qua  hae, 
auctore  Valenlin,  erectionem  sustentant,  assentire  non  possum. 
Si  enim  ad  dilatationem  sinuum  cavernosorum  adessent,  tunc 
necesse  foret,  ut  per  totum  penem  et  praecipue  in  parte 
anteriori  corporum  cavernosorum  penis  et  in  glande  accumu- 
latae reperiantur,  quum  in  has  partes  inter  coitum  maximus 
impetus  invehatur  atque  quum  radix  penis  jam  in  punctis 
insertionis,  in  musculis  ischiocavernosis  et  in  tunica  albugi- 
nea ipsa  renitentiam  sufficientem  possideat.  Equidem  igitur 
audeo  contendere,  fibrillas  musculares ,- e peripheria  centrum 
petentes , in  sinubus  venosis  tendendis  eorum  lumina  rotunda 
in  rimas  mutare  atque  hanc  ob  causam  angustiora  reddere. 
Ilae  enim  fibrillae  musculares  in  peripheria  frequentiores  et 
densiores,  centrum  versus  autem  rariores  et  tenuiores  in 
sinuum  cavernosorum,  qui  rariores  et  angustiores  in  peri- 
pheria, frequentiores  et  ampliores  in  centro  sunt  positi,  pa- 
rietes ita  agunt,  ut  eos  e centro  ad  peripheriam 'ad  se  attra- 
hant atque  eo  magis,  quo  magis  tendunt,  quasi  in  radios  recti 
lineos  immutent,  inter  quos,  ut  jam  monitum,  lumina  fissuris- 

*)Ex  hac  structura  plexus  pubici  explicari  potest  a nimio  abusu 
veneris  contractilitatem  tunicae  externae  debilitari,  venas  plexus 
immodice  dilatari  neque  sanguini  in  erectione  denuo  suscepta 
legitimam  renitentiam  praebere  posse.  Unde  penis  justo  flaccidior 
remanet;  in  venis  plexus  autem  stagnationes  atque  haemorrhoides 
vesicales  oriuntur;  eundem  processum  conspicimus  in  senibus  etc. 


similia  reddantur.  Quo  facto  sanguis  jam  in  radice  penis 
impeditur,  ne  eadem  quantitate,  qua  irruit,  e pene  exeat. 
Deinde  vero  fibrillae  musculares  una  cum  hoc  actione  parietes 
arteriae  profundae  penis  tendunt,  quo  fit,  ut  ejus  lumen  di- 
latetur et  afluxus,  adauctus  expediatur.  Inde  quoque,  erec- 
tione peracta,  et  fibris  muscularibus  relaxatis,  demonstrari 
potest,  lumen  arteriae  profundae  ultra  terminum  normalem 
dimiuni  et  affluxum  sanguinis  subito  fere  intercipi;  effluxum 
autem  suppeditari , quum  sinus  venosi , in  quibus  fibrae  mus- 
culares insident,  flaccide  sanguinem  a tergo  vehementer  pro- 
pulsum, fibrillis  elastisis  contractis,  facile  effluere  sinant. 

Tandem  erectionem  sustentant  tubuli  fibrosi,  qui  tan- 
quam  cylindri  membranacei,  fluido  impleti,  rigent  atque  ob 
crassitiem  parietum  impetu  externo  resistunt.  Hi  in  limite 
corporis  cavernosi  urethrae  densiores  exeunt  in  apicem  in- 
signem et  densum,  ita  ut  interdum  cartilago  quaedam  adesse 
videatur,  atque  porrigunt  corpori  cavernoso  urethrae  glan- 
dique inter  erectionem  magnam  sustentaculum41). 

Praeterea  corpori  cavernoso  urethrae,  quod  tantummodo 
tunica  fibrosa  tenerrima  obvelatur  atque  in  bulbo  solum 
septo  tenero,  ceterum  vero  trabeculis  foliaceis  tenuibus, 
quamquam  frequentissimis  munitur,  id  sustentaculum  praebet, 
quod  jam  in  statu  flaccido  majorem  sanguinis  quantitatem 
tenet,  quam  corpora  cavernosa  penis ; itaque  facilius  et 
prius  tumet,  atque  aeque  ac  illa  renititur. 

Ad  hoc  glans  cute  obseritur  et  tela  conjunctiva,  formae 
experti  (formlosen) , densius  pertexitur.  Quo  facto  texturam 
rigidiorem  prae  se  fert  atque  in  statu  flaccido  non  Jali 
modo  collabitur,  quali  corpora  cavernosa  penis;  etiam  lu- 

47)  Hoc  loco  novissimi  libri:  die  mannlichen  und  weiblichen 
Wollustorgane  des  Menschen  und  einiger  Saugethiere  etc.  v.  Dr. 
Kobelt,  Proseclor  etc,  zu  Freiburg  im  Breisgau.  1844.  tantum- 
modo mentionem  facere  possum,  quum  in  dissertatione  hac 
scribenda  eo  uti  tempus  mihi  defuerit. 

mina  ejus  venarum  quodammodo  aperta  remanent,  ita  ut 
sanguine  irrumpente,  sinus  facile  intumescant. 

Ultimo  loco  posuerim  et  calorem  in  erectionis  statu 
adauctam,  qui  fluida,  itaque  et  sanguinem  in  pene  disper- 
persum,  expandit  et  aere  vacuum,  quod,  immisso  pene,  in 
vagina  oritur  nec  non  affluxum  majorem  elicit. 

Hac  ratione  sinus  venosi  sanguine  turgent  atque  redi- 
gunt penem  in  statum  erectum,  quasi  nunc  demum  vitalem, 
antea  inertem,  mortuum , eodem  modo , quo  uterus  tantum, 
conceptione  peracta,  vitam  propriam,  a natura  destinatam, 
accipit;  quod  Exc.  Carus 4S)  egregie  demonstrait, 

§.  31.  De  causis  iu  nervis  positis- 

At  omnes  hae  conditiones  penem  sua  sponte  non  eri- 
gunt, sed  simul  nervi  in  hoc  actu  agant,  neoesse  est.  Et- 
enim Gumher  4 9)  atque  Hausmann 50)  experimentis  in  equis 
institutis  docuerunt:  Equi  membrum  virile,  nervis  discissis^ 
vasis  vero  salvis,  sine  erectione  e vagina  sua  flaccidum  de- 
pendere, atque  equi  venerem  ab  equa  non  incitari ; arteriis 
profundis  ligatis , nervis  autem  salvis,  equum  equam , quae 
adsit,  vehementer  petere , sed  quum  penis  sanguine  arteria- 
rum obturatoriarum  et  venarum,  quae  valvulis  bene  clauden- 
tibus in  equo  carent,  aliquantulum  tantulum  impleatur,  tamen, 
sine  ulla  erectione,  mox  flaccidum  dependere  et  statim  re 
trahi;  ignem  amoris  esse  exstinctum.  Inde  patet,  vasa  qui- 
dem ad  penem  erigendum  proximam  causam  afferre,  nervos 
autem  ad  vasa  reliquasque  penis  partes  stimulanda  neces 
sarios  esse. 

Nervos  penis  supra  jam  demonstravimus  et  cerebrospi- 
nales esse  et  organicos  s.  sympathicos.  Illi  inter  se  multi- 
modo cohaerent  atque  in  plexus,  vasa  penis  circumlexenles 
se  conjungunt  et  variis  causis  incitati  erectionem  eliciunt. 


4S)  Carus  System  der  Physiol.  3r  Bd.  1840. *9)  I.  cil.50)  I.  cit. 


47 


Attamen  primum  irritamentum  tantummodo  in  systemate 
cerebrospinali  positum  esse, 

ubi  1)  genitalia  ipsa  irritantur.  Ita  incitatur  auctore 
Carus51)  innervatio  centripetalis,  quam  innervatio  centri- 
fugalis  sequitur.  Hunc  statum  normalem  in  pathologicum 
transversum  videmus,  ubi  inflammationes  genitalium,  praeser- 
tim blennorrhoea,  orchitis ; vulnera  earum  partium ; ubi  par- 
tium vicinarum  morbi,  e.  g.  vesicae  urinariae,  intestini  recti ; 
ubi  helminthi  cet.  adsunt. 

deinde  2)  ubi  medulla  spinalis  et  oblongata  irritatur. 
Itaque  innervatio  centrifugalis  elicitur.  Haec  irritatio  semper 
pathologica  est  atque  conspici  potest  in  strangulatione.  Viri 
enervati,  auct.  Exp.  Kqiser 52)  hac  irritatione  utuntur,  ut 
sibi  adhuc  jucunditatem  excitationis  sexualis  parent;  etenim 
se  ipsi  strangulant,  sed  ita,  ne  respiratio  omnino  tollatur. 

Denique  3)  ubi  cerebrum  irritatur  excitationibus  animi, 
phantasiae  illusionibus  cet.,  quo  facto  semper  innervatio  cen- 
trifu^alis  ex  templo  efficitur.  Pathologice  hoc  loco  cerebri 
morbi  v.  c.  congestiones,  inflammationes,  laesiones  cet.  influunt. 
Huc  quoque  pertinent,  quae  Cei.  Graefe 53)  de  vi  gasi  car- 
bonici  in  antro  gasiferente  Pyrinontano  et  canino  Neapoli- 
tano in  penes  canum,  usque  ad  asphyxiam  adaucta  retulit. 

Quod  vero  systema  nervi  sympathici  attinet , ex  analo- 
gia aliorum  organorum,  quae  hujus  systematis  nervis  prae- 
dita sunt,  inducti  concludimus,  hos  nervos  hunc  ad  finem 
adesse,  ut  ereetiopem  elicitam,  voluntati  quodammodo  erep- 
tam, ad  finem  perducant. 


51)  1.  cit.  5a)  Henke’s  Zeitschr.  Ergsh  XII.  fiber  die  versch. 
Todesarten  etc.  53)  Graefe  u.  Walther’s  Journ.  ffir  Chirurg.  ete, 
Bd.  XX.  Hft.  5. 


Videmus  igitur,  his  brevissimis  adumbrationibus  institu- 
tis, nervos  cerebrospinales  praecipue  ad  primariam  et  prin- 
cipalem erectionem  eliciendam  inservire;  nervos  sympathi 
cos  autem  ad  erectionem  elicitam,  ad  finem  perducendam 
adesse;  in  pene  ipso  autem  causas  organico-physicales  in- 
esse,  quibus  erectio  nervis  provocata  promoveri  possit. 


